OBRAZEC 3: Vzorec konzorcijske pogodbe

Vzorec se lahko dopolni glede na potrebe posameznega konzorcija, vendar pa že navedenega besedila ne spreminjajte, saj je skladno z zahtevami javnega razpisa. Pogodbo dopolnite z besedilom, kjer je to potrebno. Po potrebi, za namen urejanja razmerij med konzorcijskimi partnerji, lahko tudi dodate člene konzorcijske pogodbe. Izbrišite navodila in v naslovu izbrišite besedo »vzorec«. Vzorec je pripravljen za primer konzorcija z enim partnerjem. Ustrezno ga prilagodite glede na število partnerjev v vašem konzorciju.

S podpisom izjave prijavitelja in konzorcijskih partnerjev o sprejemanju in izpolnjevanju pogojev javnega razpisa (OBRAZEC 4), s podpisom izjave o partnerskem sodelovanju (OBRAZEC 5) in s parafiranjem vzorca konzorcijske pogodbe (OBRAZEC 3), konzorcijski partner izrazi strinjanje z vsemi določili vzorca konzorcijske pogodbe.

**[organizacija],** ki ga/jo zastopa **[ime odgovorne osebe]** (v nadaljnjem besedilu: poslovodeči konzorcijski partner)

Davčna številka:

Matična številka:

Transakcijski račun:

in

**[organizacija],** ki ga/jo zastopa **[ime odgovorne osebe]** (v nadaljnjem besedilu: konzorcijski partner)

Davčna številka konzorcijskega partnerja

Matična številka konzorcijskega partnerja:

Transakcijski račun konzorcijskega partnerja:

(v nadaljnjem besedilu: pogodbene stranke)

skleneta

**KONZORCIJSKO POGODBO št. .........**

**ZA IZVEDBO [NAZIV PROJEKTA]**

1. člen

(predmet pogodbe)

Pogodbene stranke s to pogodbo ustanavljajo konzorcij s/z ……….**[NAZIV poslovodečega konzorcijskega partnerja IN konzorcijskih partnerjev]** z namenom sodelovanja na javnem razpisu »**Razvoj programov za duševno zdravje otrok, mladostnikov in mlajših odraslih«** Ministrstva za zdravje (v nadaljnjem besedilu: ministrstvo) objavljenem v Uradnem listu RS, št. ................., z dne......... (v nadaljnjem besedilu: javni razpis), ki se izvaja, s projektom **[NAZIV PROJEKTA]** (v nadaljnjem besedilu: projekt).

Konzorcijska pogodba je sklenjena pod odložnim pogojem, da bo projekt izbran na javnem razpisu, skladno z Načrtom za okrevanje in odpornost v okviru 4. točke razvojnega področja »Zdravstvo in socialna varnost«, komponente 14: Zdravstvo (C4 K14), investicije B. Krepitev kompetenc kadrov v zdravstvu za zagotavljanje kakovosti oskrbe, ki med drugimi vključuje tudi projekt na področju krepitve duševnega zdravja: Razvoj programov za duševno zdravje otrok, mladostnikov in mlajših odraslih.

S to pogodbo se pogodbene stranke dogovorijo tudi o načinu delitve sredstev, ki jih v primeru uspešne izbire na javnem razpisu dodeli ministrstvo za financiranje projekta.

1. člen

(odgovornost konzorcijskih partnerjev)

Pogodbene stranke pooblastijo ……. **[NAZIV POSLOVODEČEGA KONZORCIJSKEGA PARTNERJA**], da v imenu konzorcija predloži skupno prijavnico na javni razpis in da nastopa kot prijavitelj in kot poslovodeči konzorcijski partner. Skupna prijavnica za projekt je sestavni del te pogodbe (priloga 2). Pogodbene stranke pooblastijo ……. **[NAZIV POSLOVODEČEGA KONZORCIJSKEGA PARTNERJA**] tudi za morebitne dopolnitve ali umik vloge na javni razpis.

Pogodbene stranke se dogovorijo, da bo ……. **[NAZIV POSLOVODEČEGA KONZORCIJSKEGA PARTNERJA]** kot upravičenec in poslovodeči konzorcijski partner ter vodja konzorcija prevzel odgovornost do ministrstva za izvršitev vseh nalog po tej pogodbi in Pogodbi o financiranju ……**[NAZIV PROJEKTA]**,ki jo bo na podlagi javnega razpisa iz 1. člena te pogodbe sklenil z ministrstvom.

Pogodbene stranke se dogovorijo, da je ……. **[NAZIV POSLOVODEČEGA KONZORCIJSKEGA PARTNERJA**] kot poslovodeči konzorcijski partner in vodja konzorcija odgovoren za komunikacijo z ministrstvom in ostalimi pristojnimi organi za poročanje o projektu v času njegovega trajanja in v času obdobja spremljanja projekta in za oddajo vlog za izplačilo.

Pogodbene stranke se dogovorijo, da ……. **[NAZIV POSLOVODEČEGA KONZORCIJSKEGA PARTNERJA**] odgovarja za vnos podatkov vseh svojih konzorcijskih partnerjev v aplikacije, predpisane s strani ministrstva, ter da odgovarja za pravilnost vnesenih podatkov.

1. člen

(sestava in naloge)

Pogodbene stranke se s to pogodbo dogovorijo o delitvi del pri izvedbi projekta po naslednjem načrtu:

|  |  |  |  |
| --- | --- | --- | --- |
| Naziv poslovodečega konzorcijskega partnerja/konzorcijskega partnerja | Aktivnosti projekta (s podrobnejšim opisom del v okviru posamezne aktivnosti in načrtovanimi rezultati/kazalniki)\* | Rok izvedbe | Znesek v EUR |
| Od | Do |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\* V primeru širšega opisa del v okviru posamezne aktivnosti, se lahko vsebina pojasni tudi pod tabelo. Prikaz mora biti skladen z delovnim, časovnim in finančnim načrtom ter rezultati projekta.

1. člen

(seznanjenost z obveznostmi)

S podpisom te pogodbe pogodbene stranke potrjujejo, da so seznanjene in se strinjajo z obveznostmi, ki izhajajo iz vzorca Pogodbe o sofinanciranju z vlogo za izplačilo ……**[NAZIV PROJEKTA]** med Ministrstvom za zdravje in poslovodečim konzorcijskim partnerjem …. **[NAZIV POSLOVODEČEGA KONZORCIJSKEGA PARTNERJA]**, javnega razpisa ter razpisne dokumentacije ter se bodo po njih ravnale.

Pogodbene stranke se zavezujejo, da bodo obveznosti po tej pogodbi izpolnjevale v skladu z določili te pogodbe in predpisi ter navodili, ki so navedena v javnem razpisu in razpisni dokumentaciji, ki je sestavni del te pogodbe kot priloga 1.

Pogodbene stranke se zavezujejo, da bodo:

* obveznosti, ki jih prevzemajo s to pogodbo, izpolnjevale v skladu z določili in sestavnimi deli te pogodbe ter aktivnosti projekta izvedle strokovno in vestno;
* sodelovale pri izvedbi projekta na način in v obsegu, kot bo dogovorjeno in opredeljeno v vlogi na javni razpis;
* pri porabi odobrenih sredstev ravnale skladno z načelom gospodarnosti, ekonomične porabe sredstev in učinkovitosti;
* sredstva, pridobljena po tej pogodbi, porabile namensko in izključno za izvajanje aktivnosti projekta, ki so predmet te pogodbe;
* vzpostavile ločeno računovodsko spremljanje izdatkov na posebnem stroškovnem mestu ali ustrezno računovodsko kodo za vse transakcije v zvezi z projektom in za vsako aktivnost projekta posebej, tako da je v vsakem trenutku zagotovljen pregled nad namensko porabo sredstev;
* skladno s 132. členom finančne uredbe EU[[1]](#footnote-2) morajo biti vsi dokumenti v zvezi z izvajanjem načrta, potrebni za zagotavljanje ustrezne revizijske sledi, ustrezno dokumentirani;
* upoštevale zahteve informiranja in obveščanja javnosti pri izvajanju skladno z 34. členom Uredbe (EU) 2021/241 oziroma določbe predpisa, ki jo bo nadomestil, ter vsakokratno veljavne in dopolnjene smernice, priročniki, navodila in stališča dostopna na: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/;
* zagotovile varstvo osebnih podatkov udeležencev v skladu z določili zakona, ki ureja varstvo osebnih podatkov in pogodbene stranke se strinjajo, da lahko ministrstvo za namene obdelave podatkov in analitične potrebe uporablja dokumentacijo, ki jo je pridobil poslovodeči konzorcijski partner;
* v primeru preverjanja na kraju samem, konzorcijski partnerji omogočili vpogled v računalniške programe, listine, postopke v zvezi z izvajanjem projekta ter rezultate projekta;
* konzorcijski partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili;
* poslovodeči konzorcijski partner bo s strani nadzornih organov predhodno obveščen o izvedbi preverjanj na kraju samem; v izjemnih primerih se lahko opravi tudi nenajavljeno preverjanje na kraju samem;
* omogočile nadzor tudi zunanjim ocenjevalcem, v primeru, da jih bo ministrstvo pooblastilo za nadzor nad izvajanjem projekta.

V kolikor se bo pri kateremkoli nadzoru izvajanja projekta izkazalo, da izvajanje projektnih aktivnosti ni v skladu z javnim razpisom ali pogodbo o financiranju, lahko ministrstvo od poslovodečega konzorcijskega partnerja kot upravičenca zahteva vrnitev vseh prejetih sredstev skladno s pogodbo o financiranju. Prav tako v primeru, da se pri kateremkoli nadzoru projekta ugotovi nepravilnosti, ki izhajajo iz nespoštovanja predpisov, ki urejajo javno naročanje, ministrstvo ravna v skladu s predpisi objavljenimi na: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/ in veljavnimi smernicami Evropske komisije za določanje finančnih popravkov izdatkov, ki jih financira Unija v okviru deljenega upravljanja, zaradi neskladnosti s pravili o javnih) ter upravičencu kot poslovodečemu partnerju določi ustrezne finančne popravke – znižanje financiranja upravičenih stroškov in izdatkov iz javnih sredstev, kar pomeni, da se strošek oziroma izdatek delno ali v celoti izloči kot neupravičen, upravičenec pa je kot poslovodeči partner dolžan neupravičeno izplačana sredstva vrniti.

Pogodbene stranke so seznanjene z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o financiranju preverjajo upravičenost porabe sredstev po tej pogodbi.

Pogodbene stranke se strinjajo, da so kot konzorcijski partnerji solidarno odgovorne za škodo in druge posledice, ki bi nastale zaradi nepravilne ali nezakonite izvedbe progama po pogodbi o financiranju med ministrstvom in poslovodečim partnerjem, upravičencem.

1. člen

(upravičeni stroški in plačila sredstev konzorcijskemu partnerju)

Upravičeni stroški in izdatki projekta morajo biti skladni z javnim razpisom. Pogodbene stranke so seznanjene z dejstvom, da neupravičeni stroški in izdatki ne bodo financirani s strani ministrstva, kakor tudi ne iz tega izhajajoče izgube sredstev pogodbenih strank.

Višine posameznih vrst upravičenih stroškov projekta so navedene finančnem načrtu, ki je opredeljen v Delovnem, finančnem in časovnem načrtu izvajanja projekta (Priloga 3 te pogodbe).

Stroški so upravičeni le pod naslednjimi pogoji, če:

* so predvideni z javnim razpisom in s pogodbo o sofinanciranju z zahtevkom za izplačilo, izhajajo iz predmeta pogodbe o sofinanciranju z vlogo za izplačilo, temeljijo na projekciji načrtovanih stroškov v prijavnici za projekt in finančnem načrtu, ki sta sestavni del te pogodbe, prilogi 2 in 3,
* so z odobrenim projektom, ki je opredeljen v prijavnici za projekt in finančnem načrtu, ki sta sestavni del te pogodbe kot prilogi 2 in 3,
* prijavljeni stroški projekta niso in ne bodo povrnjeni iz drugih virov (prepoved dvojnega financiranja),
* so razumni in utemeljeni ter se skladajo z načeli učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani upravičenca oziroma konzorcijskega partnerja plačani v okviru obdobja upravičenosti,
* so v skladu z veljavnimi pravili Evropske unije in nacionalnimi predpisi.

Poslovodeči konzorcijski partner bo konzorcijskemu partnerju plačal izkazane upravičene stroške.

1. člen

(ureditev pravic intelektualne lastnine)

(Op. Prijavitelj in konzorcijski partner presodita, ali je člen potreben ali ne.)

Avtorska dela, študije, navodila, priporočila ter smernice in morebitne podobne stvaritve, nastale pri izvajanju projekta, morajo biti prosto dostopne širši javnosti z objavo na spletni strani poslovodečega konzorcijskega partnerja kot končnega prejemnika in na spletnih straneh ministrstva.

Pogodbene stranke zagotavljajo, da bodo za zgoraj navedene izdelke informacijsko-komunikacijskih oz. digitalnih vsebin, ki imajo značaj avtorskega dela, pridobile in na ministrstvo prenesle materialne avtorske pravice iz členov 22 do 33 Zakona o avtorski in sorodnih pravicah (Uradni list RS, št. [16/07](http://www.uradni-list.si/1/objava.jsp?sop=2007-01-0717) – uradno prečiščeno besedilo, [68/08](http://www.uradni-list.si/1/objava.jsp?sop=2008-01-2962), [110/13](http://www.uradni-list.si/1/objava.jsp?sop=2013-01-4030), [56/15](http://www.uradni-list.si/1/objava.jsp?sop=2015-01-2358), [63/16](http://www.uradni-list.si/1/objava.jsp?sop=2016-01-2683) – ZKUASP in [59/19](http://www.uradni-list.si/1/objava.jsp?sop=2019-01-2613)), in sicer neizključno, brez časovnih in teritorialnih omejitev in za neomejeno uporabo v obliki odprtih podatkov v skladu z Zakonom o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15 in 7/18) in njegovimi podzakonskimi akti.

CC LICENCA: Pogodbeni stranki sta sporazumni, da za konkretne stvaritve, ki imajo značaj avtorskega dela in so predmet te pogodbe, velja za prenos na tretje osebe in označevanje avtorskih del z licenco Creative Commons (CC) naslednja oblika standardne licence: "priznanje avtorstva" + "nekomercialno" + "deljenje pod istimi pogoji", po kateri je uporabnikom dovoljeno avtorsko delo in njegove predelave reproducirati, distribuirati, dajati v najem, priobčiti javnosti in predelovati samo pod pogojem, da navedejo avtorja, da ne gre za komercialno uporabo in da tudi oni naprej širijo izvirna dela/predelave pod istimi pogoji.

1. člen

(načela dobre prakse)

Da bi zagotovile tekoče izvajanje projekta, se pogodbeni stranki zavezujeta, da bosta delovali v skladu z načeli dobre partnerske prakse, ki so:

* vse pogodbene stranke morajo biti seznanjene z javnim razpisom in razpisno dokumentacijo ter navodili in razumeti svojo vlogo v projektu;
* vse pogodbene stranke morajo biti seznanjene z vzorcem pogodbe o sofinanciranju z vlogo za izplačilo in razumeti svoje obveznosti;
* konzorcijski partnerji s podpisom te pogodbe pooblastijo poslovodečega konzorcijskega partnerja, da podpiše pogodbo o sofinanciranju z vlogo za izplačilo z ministrstvom in jih zastopa pri vseh opravilih z ministrstvom, ki so povezana z izvedbo projekta;
* poslovodeči konzorcijski partner se mora redno posvetovati s konzorcijskim partnerjem in ga izčrpno obveščati o poteku projekta;
* poslovodeči konzorcijski partner in konzorcijski partner se medsebojno zavezujeta, da si bosta posredovala kopije poročil – vsebinskih in finančnih, ki jih poslovodeči konzorcijski partner predloži ministrstvu v skladu s pogodbo;
* predloge za spremembe projekta (npr. spremembe aktivnosti ipd.) mora konzorcijski partner pisno potrditi, preden jih poslovodeči konzorcijski partner predloži ministrstvu, če takega sporazuma ni mogoče doseči, mora poslovodeči konzorcijski partner razloge za to navesti, kadar spremembe predloži ministrstvu v odobritev.
* **Dopolnite ….**

Pogodbene stranke potrjujejo in jamčijo, da so ministrstvo ob prijavi seznanile z vsemi dejstvi in podatki, ki so jim bili znani ali bi jim morali biti znani in, ki bi lahko vplivali na odločitev ministrstva o sklenitvi pogodbe o sofinanciranju projekta z vlogo za izplačilo ter, da so vsi podatki, ki so jih in ki jih bodo posredovali poslovodečemu konzorcijskemu partnerju oz. ministrstvu tekom izvajanja projekta v zvezi s to pogodbo in pogodbo o sofinanciranju projekta z vlogo za izplačilo resnični in popolni, v nasprotnem primeru se to šteje kot hujša kršitev pogodbe.

1. člen

(protikorupcijska klavzula)

Pogodbene stranke se zavezujejo, da one same kot tudi nekdo drug v njihovem imenu ali na njihov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

(odstop od pogodbe)

V primeru odstopa posamezne pogodbene stranke od te pogodbe lahko njene izpadle aktivnosti prevzame druga ali več drugih strank te pogodbe, pri čemer se ne sme bistveno spremeniti vsebina prijavljenega projekta in to ne sme vplivati na izpolnjevanje pogojev in meril javnega razpisa. Ustreznost spremembe v konzorciju na podlagi pisne utemeljitve pogodbene stranke predhodno potrdi skrbnik pogodbe na strani ministrstva.

Odstop posamezne pogodbene stranke od te pogodbe pomeni neizpolnjevanje njenih pogodbenih obveznosti, ministrstvo zahteva vračilo sredstev, ki jih je odstopljena stranka prejela, odstopljena pogodbena stranka pa je dolžna vrniti prejeta sredstva, povečana za zakonske zamudne obresti od dneva nakazila na transakcijski račun poslovodečega konzorcijskega partnerja do dneva nakazila v dobro proračuna Republike Slovenije.

Ne glede na prejšnji odstavek, odstop posamezne pogodbene stranke na podlagi objektivnih razlogov, ki jih na podlagi pisne utemeljitve pogodbene stranke potrdi skrbnik pogodbe na strani ministrstva, pomeni za odstopljeno pogodbeno stranko izgubo pravice do sofinanciranja, razen do sofinanciranja tistih upravičenih stroškov, ki so nastali zaradi že izpeljanih aktivnosti projekta.

Ne glede na prvi, drugi in tretji odstavek tega člena, v primeru, da bi sprememba v konzorciju pomenila bistveno spremembo vsebine prijavljenega projekta (npr. nedoseganje kazalnikov) ali vplivala na izpolnjevanje pogojev in meril javnega razpisa ali če ni pridobljena predhodna potrditev skrbnika pogodbe na strani ministrstva, se to lahko šteje za neizpolnjevanje pogodbenih obveznosti po pogodbi o sofinanciranju z vlogo za izplačilo in je celoten projekt neupravičen do financiranja, pogodbene stranke pa so v tem primeru dolžne ministrstvu vrniti prejeta sredstva po tej pogodbi oziroma pogodbi o sofinanciranju z vlogo za izplačilo, povečana za zakonske zamudne obresti od dneva nakazila na transakcijski račun poslovodečega konzorcijskega partnerja do dneva nakazila v dobro proračuna Republike Slovenije.

Predhodna potrditev skrbnika pogodbe na strani ministrstva po tem členu se izda na podlagi prostega preudarka ministrstva.

1. člen

 (aneks)

Vse morebitne dopolnitve in spremembe te pogodbe stranke določijo z aneksom k tej pogodbi.

1. člen

(razreševanje sporov)

Pogodbene stranke soglašajo, da se bodo medsebojno obveščale o vseh okoliščinah, pomembnih za uresničitev določil te pogodbe. Nerešena vprašanja bodo reševale sporazumno. V primeru spora je pristojno sodišče v Ljubljani.

1. člen

(veljavnost pogodbe)

Ta pogodba je sestavljena v …….. enakih izvodih, od katerih prejme vsaka pogodbena stranka …….. izvodov, veljati pa začne z dnem podpisa vseh pogodbenih strank in velja do izteka vseh rokov, po katerih je možen nadzor po pogodbi o sofinanciranju z vlogo za izplačilo ter izrekanje finančnih in drugih popravkov.

**Poslovodeči konzorcijski partner:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis in žig: |  |

**Konzorcijski partner:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis in žig: |  |

Priloge:

* Priloga 1: Javni razpis »Razvoj programov za duševno zdravje otrok, mladostnikov in mlajših odraslih« (Uradni list RS, št. … z dne …) in razpisna dokumentacija
* Priloga 2: Prijavnica za projekt ….., št…, z dne…
* Priloga 3: Delovni, časovni in finančni načrt izvajanja projekta
1. Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (v besedilu: finančna uredba EU). [↑](#footnote-ref-2)